OpenLLM-France/wikimedia huggingface dataset:
# Ulrike Guérot

Ulrike Beate Guérot (nascuda el 1964 a Grevenbroich, Alemanya) és una pensadora política alemanya amb seu a Berlín i fundadora i directora de l'European Democracy Lab (EDL). L'abril de 2016, la Universitat d'Educació Contínua de Krems va nomenar Ulrike Guérot professora de Política Europea i Estudi de la Democràcia. És la cap del Departament de Política Europea i Estudi de la Democràcia.

## Referències

* ↑ «Autoren Januar 2010». [Consulta: 21 December 2017].
* ↑ «Ulrike Guérot - Department for European Policy and the Study of Democracy - University for Continuing Education Krems». Donau-uni.ac.at. Arxivat de l'original el 23 de desembre 2017. [Consulta: 21 December 2017].

## Enllaços externs

* «ULRIKE GUÉROT» (en anglès). Arxivat de l'original el 2021-07-31. [Consulta: 7 juliol 2022].
* «Ulrike Guérot: "Rússia ha guanyat i cal una república europea"». [Consulta: 7 juliol 2022].
# Pepagomè

Demetri Pepagomè (en llatí Demetrius Pepagomenus, en grec Δημήτριος Πεπαγομένος) fou un metge grec que va viure a l'entorn del segle xiii i va dedicar una de lles seves obres a l'emperador Miquel VIII Paleòleg (1259/1261-1282).
Va escriure: Περὶ Ποδάγρας, De Podagra, que alguns atribueixen a Miquel Psel·los. Consta de quaranta-cinc capítols breus, a més del prefaci i la conclusió, i encara que recopila obres escrites per metges antics, és curiós i interessant.
Fabricius li atribueix el petit tractat Περὶ τη̂ς τω̂ν ἐν Νεφροι̂ς Παθω̂ν Διαγνώσεως καὶ Θεραπείας, De Renum Affectuum Dignotione et Curatione, que erròniament fou atribuït a Galè, però que és dubtós correspongui a Pepagomè. Altres obres probablement seves són: Ιερακοσόφιον, ἢ περὶ τη̂ς τω̂ν ̔Ιεράκων ̓Ανατροφη̂ς τε καὶ ̓Επιμελείας, Hieracosophium, sive de Accipitrum Educatione et Curatione, i Κυνοσόφιον, ἢ περὶ Κυνω̂ν ̓Επιμελείας, Cynosophium, sive de Canum Curatione.

## Referències

* ↑ Pepagomenus, Demetrius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 185
# Juan Manuel Gárate Cepa

Juan Manuel Gárate Cepa (Irun, 24 d'abril de 1976) és un ciclista basc, ja retirat, que fou professional des del 2000 fins al 2014. Durant la seva carrera esportiva va córrer als equips Lampre (2000-2004), Saunier Duval (2005), Quick Step (2006-2008), Rabobank (2009-2012) i Belkin (2013-2014).
Destaquen les seves actuacions al Giro d'Itàlia, cursa en la qual finalitzà quatre vegades entre els deu primers i en què guanyà una etapa i el Gran Premi de la Muntanya el 2006. En el seu palmarès també destaca una victòria d'etapa a la Volta a Espanya de 2001, el campionat d'Espanya en ruta del 2005 i la 20a etapa del Tour de França de 2009 amb final al Ventor.

## Palmarès

* 1998
** 1r a la Pujada a Gorla
* 1999
** 1r a la Pujada a Gorla
* 2001
** Vencedor d'una etapa a la Volta a Espanya
* 2002
** Vencedor d'una etapa del Giro del Trentino
** Vencedor d'una etapa de la Volta a Suïssa
* 2005
** Campíó d'Espanya en ruta
* 2006
** Vencedor d'una etapa del Giro d'Itàlia i 1r del Gran Premi de la Muntanya
* 2009
** Vencedor de la 20a etapa del Tour de França

### Resultats al Tour de França

* 2005. 66è de la classificació general
* 2006. 72è de la classificació general
* 2007. 21è de la classificació general
* 2009. 62è de la classificació general. Vencedor d'una etapa
* 2010. 35è de la classificació general
* 2011. No surt (9a etapa)

### Resultats a la Volta a Espanya

* 2000. 62è de la classificació general
* 2001. 37è de la classificació general. Vencedor d'una etapa
* 2002. Abandona
* 2003. 69è de la classificació general
* 2004. 23è de la classificació general
* 2007. 30è de la classificació general
* 2008. 15è de la classificació general
* 2009. 38è de la classificació general
* 2010. 46è de la classificació general
* 2011. 66è de la classificació general
* 2012. 42è de la classificació general

### Resultats al Giro d'Itàlia

* 2001. 20è de la classificació general
* 2002. 4t de la classificació general
* 2004. 10è de la classificació general
* 2005. 5è de la classificació general
* 2006. 7è de la classificació general. Vencedor d'una etapa. 1r del Gran Premi de la Muntanya
* 2008. 37è de la classificació general
* 2012. 59è de la classificació general
* 2013. 31è de la classificació general

## Referències

* 1 2 3 «Juanma Gárate dice adiós: “Hasta los mejores cuentos tienen un final” (Vídeo) / Profesionales / Noticias del ciclismo / BICI CICLISMO». [Consulta: 29 desembre 2023].
* ↑ Izquierdo, Iñaki. «Juanma Garate: «La noche anterior al Ventoux soñé que ganaba la etapa»» (en castellà), 11-06-2023. [Consulta: 29 desembre 2023].

## Enllaços externs

* Web oficial Arxivat 2009-06-27 a Wayback Machine. (castellà)
* Fitxa de Juanma Gárate a sitiodeciclismo.net
# Semniomima

Semniomima és un gènere d'arnes de la família Crambidae.

## Taxonomia

* Semniomima anubisalis
* Semniomima astrigalis
* Semniomima auranticeps (Hampson, 1913)
* Semniomima clarissalis
* Semniomima flaviceps Burmeister, 1878
* Semniomima fuscivenalis (Schaus, 1920)
* Semniomima josialis (Hampson, 1918)
* Semniomima ligatalis
* Semniomima mediana Schaus, 1904
* Semniomima mesozonalis (Hampson, 1913)
* Semniomima peruensis (Capps, 1967)
* Semniomima polypaetalis (Schaus, 1920)
* Semniomima polystrigalis
* Semniomima puella
* Semniomima tristrigalis (Hampson, 1913)

## Referències

* ↑ «GlobIZ search». [Consulta: 30 desembre 2018].
# Hermann Ludwig Kutzschbach

Hermann Ludwig Kutzschbach (Meissen, 30 d'agost de 1875 - Dresden, 9 de febrer de 1938) va ser un director d'orquestra alemany amb una carrera principal a Dresden.
Fill d'un mestre de música, va estudiar al Conservatori de Dresden sota Adolf Kluge, Eugen Krantz i Felix Draeseke. El 1895 esdevingué répétiteur al Teatre del Tribunal de Dresden, i es va quedar allà, tot i que va ser amb absències curtes (notablement en 1898 a Colònia i al New Royal Opera House de Berlín), fins a 1906. El 1898 es va convertir en tercer director a Dresden, amb Ernst von Schuch i Bernhard Joachim Hagen. Des de 1906-1909 es va dirigir a Mannheim com a primer conductor, i després va tornar a Dresden com a successor d'Hagen. El 1913 es va convertir en el segon director d'orquestra i, després de la mort de Schuch en 1914, va actuar com a primer director d'orquestra amb Fritz Reiner. Posteriorment va col·laborar amb Fritz Busch allà.

## Referències

* ↑ Riemann, Hugo. «Kutzschbach, Hermann Ludwig». A: Musik-Lexikon: Zweiter Band. BoD, 2017, p. 600–601. ISBN 9789925044825 [Consulta: 22 febrer 2019].
# Garrotxes d'Empordà

Garrotxes d'Empordà és un territori a ponent de l'Alt Empordà. També se l'anomena Garrotxa d'Empordà i Terrafort d'Empordà. Se situa al nord del Fluvià, a les capçaleres dels rius Muga, Arnera i Ricardell.
Inclou els municipis d'Albanyà, Avinyonet de Puigventós, Biure, Boadella i les Escaules, Cabanelles, Cistella, Lledó d'Empordà, Llers, Navata, Ordis, Pont de Molins, Sant Llorenç de la Muga, Terrades, Vilafant i Vilanant. N'hi ha que consideren que la Garrotxa d'Empordà arriba fins al Roc de Frausa i les Salines, de manera que els municipis de Maçanet de Cabrenys i el de Darnius també en formen part, aquest últim al sector de terraprims d'aquesta Garrotxa empordanesa. Afegint-hi la Vajol, el territori coincideix amb el de l'actual Consorci Salines Bassegoda.

## Referències

* ↑ Lladó, Garrotxes d'Empordà. La Teulera

## Enllaços externs

* Senders de gran recorregut: GR 11, Publicacions de l'Abadia de Montserrat
* Consorci Salines Bassegoda
* Consorci de l'Alta Garrotxa
# Rafael Sarthou Calvo

Rafael Sarthou Calvo (Sevilla, 1855 - Madrid, 4 de gener de 1920) fou un advocat, militar i polític espanyol, diputat a les Corts Espanyoles durant la restauració borbònica.

## Biografia

Fillastre del general Antonio Ros de Olano, posseïa grans propietats a Aiora. Ingressà a l'Acadèmia General Militar i assolí el grau de tinent coronel de cavalleria. Fou ajudant de Francisco Serrano Domínguez i del ministre de guerra, general Aznar. Fou membre del Partit Constitucional i després del Partit Liberal Fusionista, amb el que fou elegit diputat pel districte de Sueca a les eleccions generals espanyoles de 1881 i pel de València a les eleccions generals espanyoles de 1896 i 1898.
Després fou senador per la província de València el 1901-1902, 1905-1907 i 1910-1911, i senador vitalici el 1916. El 1885 fou governador militar de Canàries i Guipúscoa, i posteriorment de Badajoz, Biscaia, Pontevedra, La Corunya, València, Cadis i Madrid.

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.518. ISBN 9788495484802.
* Fitxa del Congrés dels Diputats (castellà)
* Fitxa del Senat
# L'exdona de Bradford

L'exdona de Bradford (original: The Ex-Mrs. Bradford) és una pel·lícula estatunidenca dirigida per Stephen Roberts, estrenada el 1936 i doblada al català.

## Argument

Un metge i la seva exdona, autora de novel·les policíaques i detectiu aficionat si s'escau, investiguen sobre la mort sospitosa d'un joquei. Al mateix temps que la parella s'enfronta a tota mena de problemes i de perills eventuals, la jove dona aprofita per intentar tornar a casar-se amb el seu ex-marit.

## Repartiment

* William Powell: Dr. Lawrence Bradford
* Jean Arthur: Paula Bradford
* James Gleason: Inspector Corrigan
* Eric Blore: Stokes
* Robert Armstrong: Nick Martel
* Lila Lee: Miss Prentiss
* Grant Mitchell: John Summers
* Erin O'Brien-Moore: Sra. Summers
* Ralph Morgan: Leroy Hutchins
* Charles Richman: M. Curtis
* Al St. John

## Galeria

* William Powell

## Referències

* ↑ L'exdona de Bradford
# Torta frita

La torta frita és un pastís o pa dolḉ el qual es prepara fregit en una paella. És generalment circular, i pot presentar un petit tall al centre per facilitar la cocció. Es consumeix a l'Argentina i a l'Uruguai, sovint acompanyant la infusió característica, el mate, els dies plujosos.

## Referències

* 1 2 Montevideo. «Torta Frita cuando llueve» (en castellà). Arxivat de l'original el 2011-04-26. [Consulta: 29 juny 2021].
* ↑ Todo el Campo. «Tortas Fritas a la uruguaya» (en castellà), 06-09-2014. Arxivat de l'original el 2020-07-04. [Consulta: 29 juny 2021].
* ↑ La República. «Como hacer tortas fritas» (en castellà), 09-04-2020. [Consulta: 29 juny 2021].
* ↑ Canelones. «Se Celebró la 12° Fiesta de la Torta Frita» (en castellà). [Consulta: 29 juny 2021].
# Csárdás

La csárdás (també czárdás, segons una ortografia antiga; en qualsevol cas pronunciat ˈt͡ʃaːrdaːʃ o /chárdash/) és una dansa tradicional hongaresa. És original del país i va ser popularitzada per bandes de gitanos a Hongria i a les zones veïnes de Voivodina, Eslovàquia, Eslovènia, Croàcia, Ucraïna, Transsilvània i Moràvia, així com entre els banats búlgars, inclosos els residents de Bulgària.

## Història

Els seus orígens es remunten als verbunkos hongaresos del segle xviii, utilitzats com a ball de reclutament per part de l'exèrcit hongarès. La csárdás es caracteritza per una variació en el tempo: arrenca de manera parsimoniosa (lassú) i acaba en un tempo rapidíssim (friss, literalment ‘fresc’). Hi ha altres variacions del tempo, anomenades ritka csárdás, sűrű csárdás i szökős csárdás. La música està en compàs 2/4 o 4/4. Els ballarins són homes i dones; elles van vestides amb faldilles tradicionals àmplies, habitualment de color vermell que, quan fan girs, conformen una forma peculiar.

## Compositors

Márk Rózsavölgyi, compositor i violinista d'origen jueu, nascut a Balassagyarmat (Hongria) el 1848, és reconegut com el pare de les csárdás.
Alguns compositors clàssics han utilitzat els temes del csárdás en la seva obra, com per exemple Imre Kálmán, Franz Liszt, Johannes Brahms, Johann Strauss, Pablo de Sarasate, Piotr Ilich Chaikovski i Pedro Iturralde. Probablement la csárdás més coneguda és la composició homònima del compositor italià Vittorio Monti, escrita el 1904 per a violí o mandolina i piano; aquesta peça virtuosa té cinc variacions de tempo.
* Csárdás
* "Csárdás" (1904) de Vittorio Monti, interpretada per la United States Air Force Band

## Vegeu també

* Márk Rózsavölgyi
* Vittorio Monti

## Referències

* ↑ Blatter, Alfred (2007). Revisiting music theory: a guide to the practice, p. 28. ISBN 0-415-97440-2
* ↑ Kaufman, Nikolaj «Pesnite na banatskite bǎlgari» (en bulgarian). Regionalni proučvanija na bǎlgarskija folklor. Tom 4. Severozapadna Bǎlgarija: obštnosti, tradicii, identičnost, 2002, pàg. 36. ISSN: 0861-6558.
* ↑ Tari, Lujza «The Verbunkos, A Music Genre And Musical Symbol Of Hungary». Bulletin of the Transilvania University of Brasov, 5 (54), 1, 2012, p. 81–86. Arxivat de l'original el 2015-05-27.

### Altres fonts

* Sárosi, Bálint: Zigeunermusik (‘música gitana’), 1977.

## Enllaços externs

* «Czardas o csárdás», arxiu d'Història de la dansa en el lloc web StreetSwing.
* "Csardas hongaresos Arxivat 2018-08-02 a Wayback Machine.", més de 1200 melodies en MP3 i midi, en el lloc web Cimbalom.
* Csardas hongareses, llistes de reproducció de vídeos a YouTube.
* Czardas - V. Monti, Camerata Còrdova a Youtube.
# OTA (informàtica)

OTA (acrònim anglès d'over-the-air programming o programació sense fils) es refereix a diversos mètodes de distribució de programari i/o configuració de paràmetres que utilitzen diferents aparells com telèfons mòbils, enrutadors, receptors de televisió i perifèrics informàtics de tota mena.
Mecanisme:
La funcionalitat OTA requereix que el dispositiu tingui unes característiques adequades de maquinari i programari, per a fer possible la transferència d'actualitzacions de programari i/o paràmetres diversos.
Característiques:
* Permet actualitzacions de programari i/o paràmetres sense connectors ni eines especials, d'una manera transparent.
* Permet actualitzacions a molts dispositius al mateix temps.

## Referències

* 1 2 «Over The Air Programming (OTAP) Part 1». DJ0WH. [Consulta: 14 gener 2017].
* ↑ «OTA (Over-The-Air) Definition». techterms.com. [Consulta: 14 gener 2017].
* ↑ «What is Over the Air (OTA)? - Definition from WhatIs.com» (en anglès). SearchMobileComputing.
# Leuciscus baicalensis

Leuciscus baicalensis és una espècie de peix cipriniforme de la família dels ciprínids que es troba a la Xina (llac Ulungur i riu Ulungur), Mongòlia i els rius que desguassen a l'oceà Àrtic des del riu Obi fins al riu Kolimà.

## Referències

* ↑ Luo, Y., 1998. Leuciscinae. p. 61-112. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
* ↑ Kottelat, M., 2006. Fishes of Mongolia. A check-list of the fishes known to occur in Mongolia with comments on systematics and nomenclature. Banc Mundial, Washington DC, Estats Units. 103 p.
* ↑ FishBase (anglès)

## Bibliografia

* Bogutskaya, N.G. i A.M. Naseka 2004: Catalogue of agnathans and fishes of fresh and brackish waters of Russia with comments on nomenclature and taxonomy. Russian Academy of Sciences, Moscou, Rússia. 1-389. [en rus].
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cursa de Solidarność i els Atletes Olímpics

La Cursa de Solidarność i els Atletes Olímpics és una cursa ciclista per etapes polonesa. Creada el 1990 amb el nom de Cursa de la Solidaritat Olímpica, va esdevenir professional el 1996. El 2005 va entrar a formar part de l'UCI Europa Tour, i l'any següent va adoptar el nom actual en record del sindicat Solidarność.

## Palmarès

| Any | Vencedor | Segon | Tercer |
| Cursa de la Solidaritat Olímpica ||||
| 1990 | Czesław Rajch | Jerzy Sikora | Zbigniew Rudyk |
| 1991 | Tomasz Brożyna | Dariusz Baranowski | Kestutis Stakenas |
| 1992 | Ievgueni Berzin | Dariusz Baranowski | Marek Leśniewski |
| 1993 | Dariusz Baranowski | Piotr Wadecki | Tomasz Brożyna |
| 1994 | Raimondas Rumšas | Dariusz Baranowski | Steffen Blochwitz |
| 1995 | Artur Krasinski | Marek Wrona | Jacek Bodyk |
| 1996 | Tomasz Brożyna | Marty Jemison | Raimondas Rumšas |
| 1997 | Piotr Wadecki | Ludovic Auger | Artur Krasinski |
| 1998 | Tomasz Brożyna | Romāns Vainšteins | Gorazd Štangelj |
| 1999 | Tomasz Brożyna | Wojciech Pawlak | Jörg Ludewig |
| 2000 | Arkadiusz Wojtas | Remigius Lupeikis | Piotr Chmielewski |
| 2001 | Ondřej Sosenka | Thomas Liese | Piotr Przydział |
| 2002 | Radosław Romanik | Zbigniew Piątek | Sławomir Kohut |
| 2003 | Oleg Joukov | Sławomir Kohut | Oleksandr Klymenko |
| 2004 | Bogdan Bondariew | Sławomir Kohut | Piotr Mazur |
| 2005 | Piotr Wadecki | Maurizio Varini | František Raboň |
| Cursa de Solidarność i els Atletes Olímpics ||||
| 2006 | Robert Radosz | Marcin Sapa | Łukasz Bodnar |
| 2007 | Łukasz Bodnar | Błażej Janiaczyk | Gregor Gazvoda |
| 2008 | Łukasz Bodnar | Denys Kostyuk | Błażej Janiaczyk |
| 2009 | Artur Krol | Andrí Hrivko | Radosław Romanik |
| 2010 | Jacek Morajko | Pasquale Muto | Stefan Schäfer |
| 2011 | Marcin Sapa | Oleksandr Xeidik | Roman Broniš |
| 2012 | Mariusz Witecki | Bartosz Huzarski | Adam Pierzga |
| 2013 | Vitali Popkov | Jiří Hudeček | Stefan Schäfer |
| 2014 | Kamil Zieliński | Mirko Tedeschi | Davide Ballerini |
| 2015 | Johim Ariesen | Paweł Franczak | Vitali Buts |
| 2016 | Yauhen Sobal | Tymur Maleev | Jasper Hamelink |
| 2017 | Mateusz Komar | Paweł Cieślik | Adam Stachowiak |
| 2018 | Sylwester Janiszewski | Maciej Paterski | Aaron Van Poucke |
| 2019 | Norman Vahtra | Patryk Stosz | Jason van Dalen |
| 2020 | Stanisław Aniołkowski | Sylwester Janiszewski | Itamar Einhorn |
| 2021 | Jan Bárta | Jakub Ťoupalík | Casper van Uden |
| 2022 | Timo Kielich | Tomasz Budziński | Matúš Štoček |
| 2023 | Siim Kiskonen | Max Kroonen | Michal Pomorski |
| 2024 | Tobiasz Pawlak | Patryk Stosz | Tim den Braber |

## Notes

* ↑ El vencedor final Arkadiusz Wojtas se'l va desqualificar posteriorment Mémoire du cyclisme

## Enllaços externs

* Web oficial (polonès)
* Palmarès a sitiodeciclismo.net
* Palmarès a cqranking.com
# Scott Silver

Scott Silver (nascut el 30 de novembre de 1964) és un guionista estatunidenc i director de cinema.
Silver és més conegut per pel·lícules com Johns, The Mod Squad, 8 Mile, The Fighter, pel qual va ser nominat a un Premi Oscar per Millor Guió Original, i Joker, pel qual va ser nominat a un Premi Oscar al Millor Guió Adaptat, al costat de Todd Phillips. És d'origen jueu. També està establert per co-escriure el guió per al proper reboot de Spawn.
Es va graduar a la Boston University College of Communication el 1986.

## Filmografia

| Any | Títol | Director | Guionista |
| 1996 | Johns | Sí | Sí |
| 1999 | The Mod Squad | Sí | Sí |
| 2002 | 8 Mile | No | Sí |
| 2010 | The Fighter | No | Sí |
| 2016 | The Finest Hours | No | Sí |
| 2019 | Joker | No | Sí |
| 2024 | Joker: Folie à Deux | No | Sí |
Productor
* Stronger (2017)
Co-productor executiu
* The House of Yes (1997)
Agraïments especials
* Rèquiem per un somni (2000)
* Then She Found Me (2007)
* Bleed for This (2016)
* Siberia (2018)

## Premis i nominacionss

| Any | Associació | Categoria | Obra | Resultat |
| 2011 | Premis Oscar | Millor Guió Original | The Fighter | Nominat |
| 2020 | Premis de la Crítica Cinematogràfica | Millor guió adaptat | Joker | Nominat |
| 2020 | Premis BAFTA | Millor guió adaptat | Joker | Nominat |
| 2020 | Premis del Sindicat de Guionistes dels Estats Units | Millor guió adaptat | Joker | Nominat |
| 2020 | Premis Oscar | Millor Guió Adaptat | Joker | Nominat |

## Referències

* ↑ Huver, Scott. «"The Fighter" Screenwriter's Next Round: A Superhero Flick». NBC Bay Area, 15-02-2011.
* 1 2 Gelder, Lawrence Van. «FILM REVIEW; The Squad That Was Mod Is Reshod». The New York Times, March 26, 1999.
* ↑ Holden, Stephen «Even Midnight Cowboys Have Sunshine Dreams». The New York Times, January 31, 1997.
* ↑ «Scott Silver, 'The Fighter'». The Hollywood Reporter, 04-02-2011.
* ↑ Bloom, Nate. «Jewish Stars 2/18». Cleveland Jewish News, February 18, 2011. [Consulta: January 5, 2018].
* ↑ Couch, Aaron. «'Spawn' Movie Finds New Writers With 'Joker,' 'Captain America 4' Scribes (Exclusive)» (en anglès americà). The Hollywood Reporter, 05-10-2022. [Consulta: 5 octubre 2022].
# Unitat 8200

La Unitat 8200 (en hebreu: יחידה 8200) (transliteració: Yehida shmone matayim) és una unitat militar que pertany al Directori Militar d'Intel·ligència d'Israel de les Forces de Defensa d'Israel, la seva missió és la captació de senyals d'intel·ligència militar i el desxifrat de codis. També se la coneix en publicacions militars com la Unitat Central de Recol·lecció del Cos d'Intel·ligència, i anteriorment va ser coneguda com la Unitat 515 i posteriorment, Unitat 848.
És una unitat de les FDI i disposa de milers de soldats. Les seves funcions són similars a l'Agència de Seguretat Nacional (NSA) dels Estats Units, tot i que en el cas d'aquesta agència, es tracta d'un organisme civil.
La base militar d'Urim (Sigint) és la instal·lació militar més important per a la captació de senyals d'intel·ligència i forma part de la Unitat 8200. La base d'Urim es troba en el desert del Nègueb, a aproximadament 30 km de Beerxeba.
En març de 2004, la comissió per a la recerca de les xarxes d'intel·ligència creada després de la Guerra de l'Iraq va recomanar la conversió de la unitat en una Agència Nacional de caràcter civil, com en altres països occidentals, però en arribar 2011 no s'havia produït el canvi. La Unitat 8200 és comandada per un general de brigada la seva identitat es considera informació classificada.
En 2009, Ronen Bergman va desvetllar en un llibre que una bomba d'Hesbol·là, camuflada sota l'aparença d'un telèfon mòbil va explotar en la caserna general de la Unitat 8200 en febrer de 1999. Dos oficials van resultar ferits.
En 2010, el New York Times citant com a font de la informació a "un antic membre de la comunitat d'intel·ligència dels Estats Units" va publicar que la Unitat 8200 va estar involucrada en la fallada de la xarxa siriana de radars que es va produir abans de l'atac efectuat per les Forces Aèria Israeliana a un reactor nuclear militar sirià. Alguns especialistes apunten a la Unitat 8200 com la responsable del desenvolupament del cuc informàtic Stuxnet.

## Referències

* ↑ Le Monde Diplomatique, septiembre de 2010, "Las orejas israelíes que todo lo saben: La base israelí de Urim en el desierto del Negev es una de las instalaciones de inteligencia más importantes y poderosas del mundo.
* ↑ Book: Hezbollah got inside MI's inner sanctum Ynet, 13 de setembre de 2009
* ↑ Stuxnet Worm is remarkable for its lack of subtlety, by John Markoff, New York Times 27 setembre 2010
# Béroul

Béroul va ser un poeta normand del segle xii. Va escriure Tristany, versió en llengua normanda de la llegenda de Tristany i Isolda, de la qual ens han pervingut 4.485 versos. És una de les representacions escrites més primerenques de la llegenda. Eilhart von Oberge va basar-se en aquesta versió per escriure la seva obra en alemany; molts dels episodis de Béroul que no apareixen a la versió de Tomàs de Bretanya reapareixen en el Tristany en prosa. El poema de Béroul es conserva en un manuscrit únic a la Bibliothèque Nationale de París.

## Referències

* ↑ «Béroul». Gran Enciclopèdia Catalana. Barcelona: Grup Enciclopèdia Catalana.
# Gazilala

Gazilala (en rus: Газилала) és un poble del Daguestan, a Rússia, que en el cens del 2010 tenia 15 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»